**Lynreferat fra bestyrelsesmøde på Cozy onsdag d. 16. marts efter besøget hos Cycleworld.**

*Tilstede: Jane, Carsten, Ole, Rasmus, Jens og Jan*

Mødets formål: at tilrettelægge forløbet af mødet med Peter Meinert og ryttere onsdag d. 23. marts på Cafe H og resultatet blev følgende:

* Ole byder velkommen til Peter Meinert og ryttere
* Peter Meinert får ordet (i forventet en times tid)
* Ole siger tak mm. til Peter Meinert og giver ordet til Carsten
* Carsten lægger op til ryttermødedelen
* Jan fortæller om de tre planlagte træningsaftner
* Ryttermøde i hold-grupper, hvor holdene gerne skulle finde kaptajner og drøfte, hvordan holdet vil køre i 2022
* Opsamling fra grupperne (Carsten styrer ordet)
* Ole takker alle for deltagelse

I oplægget til ryttermødet nævner Carsten blandt andet:

* Som udgangspunkt kører man ud sammen og kommer hjem sammen
* Hvis der er mange fremmødte på holdet, tager kaptajnen initiativ til at dele gruppen
* Vi vil spørge Niels Kristian om at lave en rutekalender på hjemmesiden således, at der til hver træningsaften er et ruteforslag (søndage undtaget), som der kan henvises til i et FB-opslag.

Praktiske bemærkninger:

Jens sørger for at købe tre flasker vin til Peter Meinert

Jane tager kontakt til Niels Kristian og spørger, om han vil lave rute-kalender

Vi vil servere kaffe og kage til mødet. Ole spørger, om vi selv må tage med eller vi skal købe det i Cafeen.